CELEX: 62017TB0436
Language: bg
Date: 2021-06-02 00:00:00
Title: Дело T-436/17: Определение на Общия съд от 2 юни 2021 г. — ClientEarth и др./Комисия (REACH — Решение на Комисията с което се разрешават някои видове употреба на оловен сулфохромат, жълт, и на оловен хромат, молибдат, сулфат, червен — Член 64 от Регламент (ЕО) № 1907/2006 — Вътрешно преразглеждане на решение, с което се предоставя разрешение за пускане на пазара — Член 10 от Регламент (ЕО) № 1367/2006 — Отпадане на правния интерес — Липса на основание за произнасяне)

19.7.2021   
            
            
               BG
            
            
               Официален вестник на Европейския съюз
            
            
               C 289/35
            
         
      Определение на Общия съд от 2 юни 2021 г. — ClientEarth и др./Комисия
      (Дело T-436/17) (1)
      
      (REACH - Решение на Комисията с което се разрешават някои видове употреба на оловен сулфохромат, жълт, и на оловен хромат, молибдат, сулфат, червен - Член 64 от Регламент (ЕО) № 1907/2006 - Вътрешно преразглеждане на решение, с което се предоставя разрешение за пускане на пазара - Член 10 от Регламент (ЕО) № 1367/2006 - Отпадане на правния интерес - Липса на основание за произнасяне)
      (2021/C 289/51)
      Език на производството: английски
      
         Страни
      
      
         Жалбоподатели: ClientEarth (Лондон, Обединеното кралство), European Environmental Bureau (EEB) (Брюксел, Белгия), The International Chemical Secretariat (Гьотеборг, Швеция), International POPs Elimination Network (IPEN) (Гьотеборг) (представител: A. Jones, solicitor)
      
         Ответник: Европейска комисия (представители: G. Gattinara, R. Lindenthal и K. Mifsud-Bonnici)
      
         Встъпила страна в подкрепа на жалбоподателите: Кралство Швеция (представители: C. Meyer-Seitz, H. Shev, L. Zettergren, A. Alriksson, J. Lundberg и H. Eklinder)
      
         Встъпила страна в подкрепа на ответника: Европейска агенция по химикалите (представители: M. Heikkilä, W. Broere и F. Becker)
      
         Предмет
      
      Искане на основание член 263 ДФЕС за отмяна, първо — на Решение C(2017) 2914 окончателен на Комисията от 2 май 2017 година за отхвърляне на искането за вътрешно преразглеждане, подадено на основание член 10 от Регламент (ЕО) № 1367/2006 на Европейския парламент и на Съвета от 6 септември 2006 година относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността (ОВ L 264, 2006 г., стр. 13; Специално издание на български език, 2007 г., глава 15, том 17, стр. 126), относно Решение за изпълнение C(2016) 5644 окончателен на Комисията за издаване на разрешение за някои видове употреба на веществата оловен сулфохромат, жълт, и оловен хромат, молибдат, сулфат, червен, съгласно член 60, параграф 4 от Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 2006 г., стр. 1; Специално издание на български език, 2007 г., глава 13, том 60, стр. 3), и второ — на посоченото решение за изпълнение.
      
         Диспозитив
      
      
                  1)
               
               
                  Липсва основание за произнасяне по жалбата.
               
            
                  2)
               
               
                  Наред с направените от нея съдебни разноски, Европейската комисия понася съдебните разноски на ClientEarth, European Environmental Bureau (EEB), The International Chemical Secretariat и на International POPs Elimination Network (IPEN).
               
            
                  3)
               
               
                  Кралство Швеция и Европейската агенция по химикалите (ECHA) понасят направените от тях съдебни разноски.
               
            
         (1)  ОВ C 300, 11.9.2017 г.